Ġlieda b’ħadida bejn tliet persuni f’Tas-Sliema wasslet biex raġel jiġi rikoverat l-Isptar Mater Dei għall-kura. Ir-raġel għandu 43 sena, u jgħix il-Mosta. Il-Pulizija kkonfermat li f’inċident li seħħ għall-ħabta tal-11.00 ta’ filgħodu, meta allegatament qam argument minħabba karozza wieqfa fin-fn-nofs fi Triq San Ġwann il-Battista. Intqal li żewġ irġiel Sirjani, wieħed ta’ 28 sena li jgħix Birkirkara u ieħor ta’ 23 sena li jgħix il-Ħamrun, waqfu fin-nofs biex iħottu xi xogħol, bix-xufier mill-Mosta li weħel warajhom. Il-kundizzjoni tar-raġel ferut għadha mhijiex magħrufa. L-isptar ittieħdu wkoll żewġ Pulizija tal-RIU li sofrew ġrieħi ħfief. L-investigazzjoni tal-Pulizija dwar dan il-każ, għadhom għaddejjin.